**EESTI KEEL**

 **Õppemaht: 4 tundi nädalas, 140 tundi õppeaastas**

**5. KLASS**

**Teemad, õppesisu, õpitulemused, praktiline tegevus ja lõiming**

***Suuline ja kirjalik suhtlus***

**Õppesisu**

Keelekasutus erinevates suhtlusolukordades: koolis, avalikus kohas, eakaaslastega, täiskasvanutega suheldes, suulises kõnes ja kirjalikus tekstis.

Kaasõpilase ja õpetaja eesmärgistatud kuulamine. Kuuldu põhjal tegutsemine, kuuldule hinnangu andmine.

Suuline arvamusavaldus etteantud teema piires, vastulausele reageerimine, seisukohast loobumine. Väite põhjendamine.

**Õpitulemused**

Taotletakse, et õpilane:

* valib juhendamise toel suhtluskanali;
* leiab koos partneri või rühmaga vastuseid lihtsamatele probleemülesannetele, kasutades sobivalt kas suulist või kirjalikku keelevormi;
* esitab kuuldu ja loetu kohta küsimusi ning annab hinnanguid;

***Teksti vastuvõtt***

**Õppesisu**

Eesmärgistatud lugemine, lugemist hõlbustavad võtted.

Tööjuhendi lugemine. Kava, mõttekaart, joonis jm visualiseerivad vahendid.

Tarbe- ja õppetekstide mõtestatud lugemine (reegel, juhend, tabel, skeem, kaart).

Kokkuvõte konkreetsest materjalist (õppetekst, arutlus).

Kuuldu konspekteerimine.

Trükised (raamat, ajaleht, ajakiri), nendes orienteerumine ja vajaliku teabe leidmine.

Visuaalselt esitatud info (foto, joonis, graafik) põhjal lihtsamate järelduste tegemine, seoste leidmine.

**Õpitulemused**

Taotletakse, et õpilane:

* loeb ja kuulab isiklikust huvist ning õppimise eesmärkidel nii huvivald­kondade kui ka õpi- ja elutarbelisi tekste;

***Tekstiloome***

**Õppesisu**

Ümberjutustamine: tekstilähedane, kokkuvõtlik, valikuline.

Loetule, nähtule või kuuldule hinnangu andmine nii kirjalikult kui ka suuliselt. Lühiettekande esitamine.

Kirjeldamine: sõnavalik, oluliste ja iseloomulike tunnuste esitamine.

Jutustamine. Oma elamustest ja juhtumustest jutustamine ning kirjutamine. Jutustuse ülesehitus. Ajalis-põhjuslik järgnevus tekstis. Sidus lausestus.

Otsekõne jutustuses.

Arutlemine. Probleemide nägemine vaadeldavas nähtuses. Põhjuse ja tagajärje eristamine.

**Õpitulemused**

Taotletakse, et õpilane:

* jutustab, kirjeldab, arutleb suuliselt ja kirjalikult, vormistab kirjalikud tekstid korrektselt;
* esineb suuliselt (tervitab, võtab sõna, koostab ning peab lühikese ettekande ja kõne);

***Õigekeelsus***

**Õppesisu**

Üldteemad

Eesti keel teiste keelte seas. Teised Eestis kõneldavad keeled.

Sugulaskeeled ja sugulasrahvad.

Häälikuõpetus ja õigekiri

Tähestik. Täis-ja kaashäälikud. Suluga ja suluta häälikud. Helilised ja helitud häälikud. Täis- ja kaashäälikuühend.

Kaashäälikuühendi õigekiri.

Silbitamine ja poolitamine (ka liitsõnades).

Sõnavaraõpetus

Liitsõnamoodustus: täiend- ja põhiosa, liitsõna tähendusvarjund. Liitsõna ja liitega sõna erinevused.

Sõnavara avardamine ja täpsustamine. Sõna tähenduse leidmine sõnaraamatutest (nii raamatu- kui ka veebivariandist).

Vormiõpetus

Sõnaliigid: tegusõnad, käändsõnad ja muutumatud sõnad.

Tegusõna. Tegusõna ajad: olevik, lihtminevik. Jaatava ja eitava kõne kasutamine. Tegusõna pööramine ainsuses ja mitmuses. Tegusõna oleviku- ja minevikuvormi kasutamine tekstis.

Käändsõna. Käändsõnade liigid: nimisõna, omadussõna, arvsõna, asesõna. Käänamine. Käänded, nende küsimused ja tähendus. Õige käände valik sõltuvalt lause kontekstist.

Ainsus ja mitmus.

Lauseõpetus

Lause. Alus ja öeldis. Lause laiendamise lihtsamaid võimalusi. Korduvate lauseliikmete kirjavahemärgistamine koondlauses. Koondlause kasutamine tekstis.

Lihtlause. Lihtlause kirjavahemärgid. Küsi-, väit- ja hüüdlause lõpumärgid ja kasutamine.

Muud õigekirja teemad

Algustähe õigekiri: nimi, nimetus ja pealkiri. Isiku- ja kohanimed.

**Õpitulemused**

Taotletakse, et õpilane:

* tunneb eesti keele häälikusüsteemi,
* järgib eesti õigekirja aluseid ja õpitud põhireegleid;
* moodustab ja kirjavahemärgistab lihtlauseid, sh koondlauseid;
* rakendab omandatud keeleteadmisi tekstiloomes.

**Praktiline tegevus, IKT ja lõiming**

Kunstiõpetus: rahvaluule lühivormide põhjal joonistamine (nt ajab kärbseid pähe), liitsõnade joonistamine (nt kilpkass, sinikirjak), foto, karikatuuri, pilttekstide tõlgendamine

Muusika: rahvaluule vormid: rahvalaul, regilaul jne, erinevate mõistete, terminite ja nende tähenduste otsimine internetist ja teatmeteostest

Loodusõpetus: teabeteksti mõtestatud lugemine, küsimuste moodustamine ja hüpoteeside püstitamine, sõnavara rikastamine, arvamuse avaldamine (nt keskkonnakaitse) ja põhjendamine, jõgede ja järvede nimede õigekiri

Matemaatika: õppetekstide mõtestatud lugemine, küsimuste esitamine, diagrammide, tabelite, reeglite ja valemite lugemine, tekstülesanded

Inglise keel: häälikud, laensõnad, võõrsõnad, tee küsimine, kiri, tähenduste leidmine

Ajalugu: uued mõisted, probleemide käsitlemine, kirjeldamine, arutlemine, diskussioon

Informaatika: info otsimine, interaktiivsete sõnaraamatute kasutamine, tööde vormistamine vastavalt nõuetele, erinevad kodulehed ja nendega tutvumine

Kadrilaat

Näituste, muuseumi, teatri, kino külastamine ja sellele järgnev suuline või kirjalik analüüs.

Õpimapp

Referaadi koostamine

Temaatilised üritused

Õppekäigud